Konfidentsiaalsusleping

Tallinn	11.04.2024 nr 2-2/24/366-1	

Riigi Kaitseinvesteeringute Keskus, registrikood 70009764, asukoht Järve 34a, 11314 Tallinn (edaspidi RKIK), mida esindab volituse alusel sõidukite, tehnika ja logistika kategooriajuht Erko Sepri (ühelt poolt)

ja

Osaühing Järelpinge Inseneribüroo, registrikood 10949691, asukoht Liivaoja 6-ÄP1, Kesklinna linnaosa, 10155 Harju maakond, mida esindab põhikirja alusel juhatuse liige Aivar-Oskar Saar (edaspidi teabe saaja), teiselt poolt, edaspidi eraldi nimetatuna pool või koos pooled, sõlmisid käesoleva konfidentsiaalsuslepingu (edaspidi leping), konfidentsiaalse informatsiooni (edaspidi ka konfidentsiaalne teave) konfidentsiaalsena hoidmise tagamiseks.

1.	Üldtingimused

1.1.	Käesoleva lepingu eesmärk on RKIK poolt teabe saajale edastatava konfidentsiaalse teabe kaitsmine. Käesolevate tingimuste allkirjastamisega kohustub teabe saaja hoidma nimetatud teavet konfidentsiaalsena (edaspidi ka konfidentsiaalsuskohustus).
1.2.	Käesolevate tingimuste allkirjastamisega kinnitab teabe saaja, et ta kohustub täitma seaduses sätestatud konfidentsiaalse teabe töötlemise nõudeid, sealhulgas avaliku teabe seadusest, isikuandmete kaitse seadusest, avaliku teenistuse seadusest ja arhiiviseadusest 	tulenevaid andmete töötlemise ja andmekaitse nõudeid ning riigisaladuse ja salastatud 	välisteabe seadusest ja selle rakendusaktidest tulenevaid nõudeid.
1.3.	Konfidentsiaalset teavet antakse teabe saajale, kuna teabe saaja on Pärnu Graniit OÜ (registrikood 12125988) projekteerimispartner (lisa 1) ning Pärnu Graniit OÜ on huvitatud hankelepingu sõlmimise eesmärgil riighankes „Raudbetoonist elementide valmistamine ja paigaldus“ (viitenumber 278246) pakkumuse esitamisest, mille jaoks on Pärnu Graniit OÜ pöördunud RKIK poole teabe saajale raudbetoonist elementide projekteerimisega seoseskonfidentsiaalse informatsiooni andmiseks. Asutusesiseseks kasutamiseks tunnistatud teavet sisaldavad dokumendid on aluseks Pärnu Graniit OÜ poolt pakkumuse esitamisel, mille tarbeks tuleb dokumentidega tutvuta ka teabe saajal.

2.	Konfidentsiaalne teave

2.1.	Konfidentsiaalse teabena mõistavad pooled muuhulgas järgmist teavet:

2.1.1.	Teabe saajale edastatav tehniline kirjeldus ja selle lisad ning muu tehniline dokumentatsioon koos lisadega sealhulgas projektdokumentatsioon koos lisadega.
2.1.2.	Igasugune muu mistahes vormis (kirjalikus, suulises, kirjalikku taasesitamist võimaldavas jne vormis) antud või poolte vahel vahetatud tehniline info riigihanke eseme (raudbetoonelemendid) kohta.
2.1.3.	Riigihanke tehniliste näitajate kohta antud või poolte vahel vahetatud küsimused, täpsustused, selgitused, arvamused ja ettepanekud.
2.1.4.	Kõik dokumendid, mis on tunnistatud RKIK poolt konfidentsiaalseks või asutusesiseseks kasutamiseks mõeldud teabeks avaliku teabe seaduse tähenduses ning igasugune teave, mille olemusest tulenevalt tuleb seda mõista konfidentsiaalse teabena.
2.1.5.	Konfidentsiaalne informatsioon hõlmab kogu teavet, mis on seotud raudbetoonist elementide projekteerimistöödega.
2.1.6.	Riigisaladust ja salastatud välisteavet sisaldav teave.

3.	Teabe saaja kohustused teabe konfidentsiaalsena hoidmisel ja kinnitused

3.1.	Teabe saaja kohustub tähtajatult täitma järgmisi kohustusi:

3.1.1.	Mitte avaldama konfidentsiaalset teavet mitte mingis mahus ega ulatuses, täielikult ega osaliselt mistahes kolmandatele isikutele ilma RKIKi eelneva kirjaliku nõusolekuta.
3.1.2.	Kasutama konfidentsiaalset teavet üksnes punktis 1.3. nimetatu tarbeks.
3.1.3.	Teabe saaja kinnitab, et kustutab peale raudbetoonist elementide projekteerimistööde lõpetamist RKIK poolt edastatud dokumendid kõigilt andmekandjatelt ning tagastab RKIK-le saadud füüsilised andmekandjad ning esitab RKIK nõudmisel kustutamise kohta tõendid.

4.	Julgeolekunõuded ja konfidentsiaalsus

4.1.	Teabe saaja töötleb asutusesiseseks kasutamiseks tunnistatud teavet avaliku teabe seaduse ja selle rakendusaktidega sätestatud korras.
4.2.	Teabe saajal on keelatud asutusesiseseks kasutamiseks tunnistatud teabe reprodutseerimine ja avaldamine mistahes kolmandatele isikutele, sh isikutele, kellel puudub vastav juurdepääsuõigus ja teadmisvajadus.
4.3.	Kõik juurdepääsupiiranguga (AK) materjalide osad tuleb enne e-kirjalist edastamist krüpteerida DigiDoc krüpto programmiga.
4.4.	Kõik juurdepääsupiiranguga (AK) materjalide osad tuleb andmekandjatele (CD, DVD, mälupulk või muu) salvestades krüpteerida DigiDoc krüpto programmiga.
4.5.	Juurdepääsupiiranguga materjale ei tohi kopeerida teabe saaja kontrolli alt väljas olevatesse serveritesse (nt Google Drive, DropBox, OneCloud vms).
4.6.	Kõik projekti osad on juurdepääsupiiranguga „Asutusesiseseks kasutamiseks“ avaliku teabe seaduse § 35 lg 1 p 61 alusel, mistõttu tuleb kanda vastav märge läbivalt projekti kõikidele osadele.
4.7.	Teabe saaja on kohustatud tingimuste rikkumisest või teabe avalikuks saamise kahtlusest viivitamatult RKIKi teavitama ning koheselt võtma tarvitusele igakülgsed meetmed rikkumise tagajärgede leevendamiseks ning kahju tekkimise lõpetamiseks.

5.	Vastutus

5.1.	Teabe saaja vastutab lepingus sätestatud kohustuste rikkumise eest lepingus ja seadusandluses sätestatu kohaselt.
5.2.	Lepingus sätestatud kohustuse rikkumise eest kohustub teabe saaja tasuma leppetrahvi kuni 5 000 (viis tuhat) eurot iga üksiku rikkumise kohta.
5.3.	Lisaks leppetrahvile on teabe saaja kohustatud hüvitama RKIK-le konfidentsiaalsuskohustuse rikkumisega põhjustatud kahju ulatuses, mida leppetrahv ei katnud. Kahjuks loetakse muuhulgas konfidentsiaalsuskohustuse rikkumisega tekitatud kahju kolmandatele isikutele, mida peab või on pidanud tasuma RKIK.
5.4.	Teabe saaja on kohustatud tasuma leppetrahvi ja/või kahju RKIK-le 28 (kahekümne kaheksa) päeva jooksul sellekohase nõude saamisest arvates. Juhul kui Teabe saaja tasumisega viivitab, rakendub nõutud summale viivis 0,2 % päevas.
5.5.	RKIKi õigus konfidentsiaalsuskohustuse rikkumisest tulenevate nõuete esitamiseks on tähtajatu.

6.	Lepingu jõustumine, muutmine, vaidluste lahendamine

6.1.	Leping jõustub allkirjastamisest mõlema poole poolt ja kehtib tähtajatult.
6.2.	Lepingu muudatused vormistatakse kirjalikult ning need lisatakse lepingule.
6.3.	Lepingu täitmisel ja tõlgendamisel lähtuvad pooled kõikidel juhtudel lepingust ja Eesti Vabariigi õigusaktidest.
6.4.	Lepingu sõlmimisega nõustuvad pooled tegema kõik neist oleneva erimeelsuste ja vaidluste lahendamiseks läbirääkimiste ja kokkulepete teel. Kokkuleppele mittejõudmise korral lahendatakse vaidlus Harju Maakohtus.
6.5.	Kumbki pool ei tohi lepingust tulenevaid kohustusi üle anda kolmandatele isikutele ilma teise poole kirjaliku nõusolekuta.
6.6.	Pooltevaheliste õiguslikku tähendust omavate teadete ja muu info edastamine peab toimuma kirjalikult või e-posti teel digitaalselt allkirjastatuna. Teatis loetakse kättesaaduks ka juhul, kui see on edastatud postiasutuse poolt tagasisaadetava väljastusteatega lepingus tähendatud asukohta ja teate posti panemisest on möödunud 5 päeva. E-posti teel teate saatmise korral loetakse teade kättesaaduks järgmisel tööpäeval.

7.	Kontaktandmed

7.1.	RKIK kontaktisik on vastava valdkonna kategooriajuht, kes on lepingu sõlmimise hetkel sõidukite, tehnika ja logistika kategooriajuht Erko Sepri, tel  +372 5350 1186, e-post erko.sepri@rkik.ee;
7.2.	Teabe saaja kontaktisik on juhatuse liige Aivar-Oskar Saar, tel +372 622 8281, e-post aivarsaar@jarelpinge.ee.

8.	Lisad

8.1.	Lisa 1. Tõend

Riigi Kaitseinvesteeringute Keskus					Teabe saaja

(allkirjastatud digitaalselt)						(allkirjastatud digitaalselt)

Erko Sepri								Aivar-Oskar Saar
kategooriajuht 							juhatuse liige
(sõidukid, tehnika ja logistika)